ສຸຂະພາບ: ເດັກນ້ອຍເກີດໃໝ່ທີ່ໄດ້ກິນນົມແມ່ ມີຈໍານວນເພີ້ມຂຶ້ນ
ນໍ້ານົມ​ແມ່​ເປັນ​ອາຫານ​ທີ່​ມີ​ຄຸນ​ນະ​ປະ​ໂຫຍ​ດຫລາຍທີ່ສຸດ ສໍາລັບທາລົກ. ​​ເດັກ​ທີ່​ໄດ້ກິນ​ນົມ​ແມ່​ຈະມີ​ສຸຂະພາບແຂງ​ແຮງ ກວ່າຜູ້ທີ່ບໍ່ໄດ້ກິນ.
ການສໍາຫລວດໃໝ່ໄດ້ພົບວ່າ ຈໍານວນ 3 ສ່ວນ 4 ຂອງເດັກນ້ອຍເກີດໃໝ່ ແມ່ນໄດ້ກິນ ນົມແມ່ໃນທັນທີທີ່ເກີດມາ ແຕ່ຈໍານວນເດັກກິນນົມແມ່ໄດ້ຫລຸດລົງຢ່າງໄວວາ ໃນໄລຍະປີ ທໍາອິດ ຫລັງຈາກເກີດມາແລ້ວ ອີງຕາມລາຍງານຫລ້າສຸດກ່ຽວກັບການລ້ຽງເດັກດ້ວຍນໍ້າ ນົມແມ່ ກໍແມ່ນວ່າ 75% ຂອງເດັກນ້ອຍເກີດໃໝ່ທັງໝົດ ແມ່ນໄດ້ກິນນົມແມ່ໃນທັນໃດໂລດ ຕົວເລກນີ້ສະແດງໃຫ້ເຫັນເຖິງການເພິ່ມຂຶ້ນຢ່າງຊ້າໆ ແຕ່ກໍສະໝໍ່າສະເໝີ ໃນສັດ ສ່ວນຂອງເດັກນ້ອຍທີ່ກິນນົມແມ່ ໃນໄລຍະສອງສາມປີທີ່ຜ່ານ ມານີ້ ການສໍາຫລວດໃໝ່ທີ່ວ່ານີ້ ແມ່ນສໍາຫລວດເບິ່ງເດັກ ນ້ອຍທີ່ເກີດໃໝ່ໃນປີ 2007 ເຊິ່ງເປັນຂໍ້ມູນທີ່ໃໝ່ທີ່ສຸດ ທີ່ມີຢູ່ໃນປັດຈຸບັນ ການສິກສາຄົ້ນຄວ້າກ່ຽວກັບເດັກນ້ອຍກິນນົມແມ່ ແມ່ນມາຈາກສູນກາງຄວບຄຸມ ແລະປ້ອງ ກັນພະຍາດ ຂອງສະຫະລັດ ທ່ານນາງ Carol MacGowan ທີ່ປຶກສາດ້ານສາທາລະນະສຸກ ທີ່ສູນກາງດັ່ງກ່າວ ເວົ້າວ່າ ຄວາມຕ້ອງການຂອງແມ່ທີ່ມີລູກຫົວສາວ ທີ່ຢາກໃຫ້ລູກກິນນົມຕົນເອງ ແຕ່ພຽງຢ່າງດຽວນັ້ນ ແມ່ນບໍ່ພຽງພໍ ເຂົາເຈົ້າຕ້ອງໄດ້ຮຽນຮູ້ກ່ຽວກັບວິທີລ້ຽງລູກດ້ວຍນໍ້ານົມແມ່ ຢ່າງຖືກຕ້ອງ ທ່ານນາງ Carol MacGowan ເວົ້າວ່າ: ການເຝິກແອບຂອງທາງໂຮງໝໍ ທີ່ສົ່ງເສີມໃຫ້ບັນດາແມ່ຍິງທີ່ເກີດລູກໃໝ່ເອົາລູກກິນນົມຕົນເອງ ກໍມີລວມ ທັງເຝິກການເອົາລູກແນບໃສ່ກັບແມ່ທັນໃດໂລດ ເວລາເດັກເກີດອອກມາ ແລະ ກໍບໍ່ເອົານົມຝຸ່ນສູດລ້ຽງລູກ ຫລືເອົາໝາກແວ້ໃຫ້ທາລົກດູດ ເຖິງແມ່ນວ່າ 3 ສ່ວນ 4 ຂອງ ເດັກນ້ອຍເກີດໃໝ່ເລີ້ມຕົ້ນຊີວິດໂດຍການກິນນົມແມ່ຂອງເຂົາເຈົ້າກໍຕາມ ແຕ່ພໍອາຍຸໄດ້ 6 ເດືອນ ກໍມີພຽງແຕ່ 43% ຂອງເດັກເຫລົ່ານີ້ ທີ່ຍັງສືບຕໍ່ກິນນົມແມ່ ເມື່ອຮອດອາຍຸ 12 ເດືອນ ມີພຽງແຕ່ 1 ສ່ວນ 5 ຂອງຈຳນວນ ເດັກນອ້ຍ ຫລື 1 ຄົນໃດໃນທຸກໆ 5 ຄົນເທົ່ານັ້ນ ທີ່ຍັງກິນນົມແມ່ຢູ່ ຕາມຄໍາແນະນໍາຂອງເຈົ້າໜ້າທີ່ສະຫະລັດ ແມ່ນວ່າ ເດັກນ້ອຍເກີດໃໝ່ຕ້ອງໄດ້ກິນນົມແມ່ຈົນຮອດອາຍຸ ນຶ່ງຂວບ ແຕ່ວ່າອົງການອະນາໄມໂລກ ຫລື WHO ເວົ້າວ່າ ການໃຫ້ລູກ ກິນນົມແມ່ຄວນສືບຕໍ່ໄປ ຈົນເດັກອາຍຸໄດ້ສອງຂວບ ທ່ານນາງ Carol MacGowan, ອະທິບາຍວ່າ ມີເຫດຜົນຫລາຍຢ່າງທີ່ພາໃຫ້ ຜູ້ຍິງອາເມຣິກັນບໍ່ສືບຕໍ່ໃຫ້ລູກກິນນົມຕົນເອງ ທ່ານນາງອະທິບາຍວ່າ: ແຕ່ວ່າເຖິງຈະມີອຸບປະສັກພຽງໃດ ສິງທີ່ສໍາຄັນກໍຄື ນົມແມ່ເປັນອາຫານສໍາລັບເດັກ ທີ່ຖືກ ຕ້ອງແລະມີຄຸນນະປະໂຫຍດ ເພາະໄດ້ມີການສຶກສາຫລາຍບັ້ນ ສະແດງໃຫ້ເຫັນວ່າເດັກ ນ້ອຍ ທີ່ໄດ້ກິນນົມແມ່ ແມ່ນມີສຸຂະພາບທີ່ແຂງແຮງ ກວ່າເດັກທີ່ບໍ່ໄດ້ກິນນົມແມ່ ທ່ານນາງ Carol MacGowan ກ່າວສະຫລູບວ່າ: ນອກຈາກນັ້ນ ແມ່ເອງກໍໄດ້ປະໂຫຍດເຊ່ນກັນ ເພາະການໃຫ້ລູກກິນນົມຕົນເອງ ເຮັດໃຫ້ຄວາມສ່ຽງຕໍ່ການເປັນໂຣກມະເຮງບາງຊະນິດຫລຸດລົງ, ຊ່ວຍໃຫ້ໄລຍະຫ່າງຂອງການຖືພາ ໄກອອກຢ່າງທຳມະຊາດ ແລະກໍບໍ່ຕ້ອງເສຍເງິນຊື້ ອີກດ້ວຍ